**Výzva na účasť na prípravných trhových konzultáciách pred začatím postupu verejného obstarávania k zákazke s názvom:**

***Obstaranie kancelárskeho nábytku – objekt Vazovova***

(podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ďalej len „zákon o verejnom obstarávaní“)

**Identifikácia verejného obstarávateľa**

Názov: Národná banka Slovenska

Sídlo: I. Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

Webové sídlo NBS: <https://www.nbs.sk/sk/verejne-obstaravanie/ptk>

Profil verejného obstarávateľa (URL): <https://www.uvo.gov.sk/profily/-/profil/pdetail/8643>

Kontaktná osoba: Mgr. Svetlana Miklánková

Kontaktná adresa: Imricha Karvaša 1, 813 25 Bratislava, Slovenská republika

Telefón: +421 945 720 030

E-mail: svetlana.miklankova@nbs.sk

(ďalej len „verejný obstarávateľ“)

Národná banka Slovenska ako verejný obstarávateľ podľa ust. § 7 ods.1 písm. d) zákona o verejnom obstarávaní týmto informuje hospodárske subjekty o plánovanom postupe verejného obstarávania,  o  uskutočnení odborných konzultácií s cieľom získania informácií pre stanovenie jednoznačného a nediskriminačného opisu predmetu verejného obstarávania, ktorý súčasne umožní zabezpečiť hospodársku súťaž.

Zároveň vyzýva hospodárske subjekty na účasť na prípravných trhových konzultáciách (ďalej len „PTK“) zverejnených **26.10.2023** na webovom sídleNárodnej banky Slovenska.

**Účel PTK**

Národná banka Slovenska plánuje verejné obstarávanie zákazky použitím postupu zadávania nadlimitnej zákazky na zabezpečenie výroby a dodania nového kancelárskeho nábytku v členení na pracovné stoly, prídavné komunikačné elementy a paravány k stolom, rokovacie stoly, mobilné kontajnery, rôzne typy skriniek a skríň v celkovom počte 609 kusov podľa špecifikácie produktov, ktorá je súčasťou Prílohy č. 2\_Opis predmetu zákazky.

Súčasťou predmetu zákazky bude výroba nábytku, jeho dovoz na miesto určené verejným obstarávateľom (budovy Národnej banky Slovenska, Vazovova 2, 813 25 Bratislava), vyloženie a vynesenie nábytku na miesto určené verejným obstarávateľom, montáž dodaného nábytku , odvoz a environmentálne vhodná likvidácia obalových materiálov.

Verejný obstarávateľ plánuje osloviť hospodárske subjekty, ktoré sú oprávnené poskytovať predmet zákazky s cieľom získať objektívne a nediskriminačné parametre, požiadavky na predmet zákazky, vrátane získania indikatívnej celkovej hodnoty zákazky a taktiež zistiť ďalšie dôležité skutočnosti plánovaného verejného obstarávania tak, aby boli dodržané princípy verejného obstarávania a aby sa plánovaného verejného obstarávania zúčastnil čo najväčší počet oprávnených hospodárskych subjektov pôsobiacich na relevantnom trhu.

**Priebeh PTK:**

PTK budú realizované písomnou komunikáciou prostredníctvom elektronickej pošty s kontaktnou osobou verejného obstarávateľa.

Účastník PTK potvrdí svoj záujem o účasť na PTK zaslaním vyplnenej prílohy č. 4 – Otázky k PTK a Prílohy č. 2 – Výkaz výmer - (pre získanie indikatívnej celkovej hodnoty zákazky) prostredníctvom elektronickej pošty.

**Požiadavky a informácie pre účastníkov PTK:**

1. Rozhodnutie zúčastniť sa na PTK musí byť slobodné a vážne.
2. Samotných PTK sa budú môcť zúčastniť len účastník a/alebo ich zástupcovia, ktorí sú si vedomí zákonnej úpravy PTK, dôsledkov vyplývajúcich z ich účasti na PTK a súhlasia s nimi (§ 25 a § 40 ods. 7 zákona o verejnom obstarávaní).
3. Verejný obstarávateľ na svojom webovom sídle a vo svojom profile zverejní všetky informácie a dokumenty potrebné na oboznámenie sa s danou problematikou, ako aj informáciu o termíne a spôsobe priebehu konania PTK. Informácie zverejní na webovom sídle NBS na adrese <https://www.nbs.sk/sk/verejne-obstaravanie/ptk>.

**Lehota zaslania odpovedí:**

Účastníci PTK zašlú svoje odpovede na otázky **do 15.11.2023** na e-mailovú adresu: kontaktnej osoby: svetlana.miklankova@nbs.sk.

**Poskytnuté dokumenty**

Bližšie informácie o predmete PTK sa nachádzajú v samostatných prílohách tejto výzvy.

V rámci PTK predkladá Národná banka Slovenska účastníkom súbor dokumentov, informácií a požiadaviek, ktoré by mali v tejto podobe slúžiť ako podklad pre prípravu opisu predmetu zákazky  v súťažných podkladoch vo verejnom obstarávaní. Zároveň je snahou poskytnúť do verejnej súťaže taký rozsah informácii a dokumentov a požadovať takú kvalitu, ktoré pomôžu uchádzačom predložiť čo najlepšiu ponuku pre pokrytie požadovaných služieb.

**Ďalšie informácie**

Verejný obstarávateľ pripúšťa, že v prípade, ak sa na základe získaných informácií v procese prípravných trhových konzultácií bude javiť ako účelné, tak budú prípravné trhové konzultácie pokračovať aj ďalším kolom či kolami, prípadne ďalšou priamou komunikáciou s účastníkmi, ktorí vznesú pripomienky.

Verejný obstarávateľ týmto vyhlasuje, že v spojitosti s prípravnými trhovými konzultáciami prijme primerané opatrenia v takom rozsahu, aby nedošlo k narušeniu hospodárskej súťaže.

Verejný obstarávateľ zverejnil dokumenty a bližšie informácie k PTK, ktoré sú voľne prístupné na webovom sídle NBS na adrese <https://www.nbs.sk/sk/verejne-obstaravanie/ptk>.

Verejný obstarávateľ záverom vyjadruje svoje presvedčenie, že záujemcovia o budúcu realizáciu zákazky, prejavia záujem o účasť v týchto prípravných trhových konzultáciách, čím prispejú
k stanoveniu určitých, nediskriminačných a primeraných súťažných podmienok v budúcom verejnom obstarávaní, ktoré zabezpečia účasť širokého okruhu uchádzačov v budúcom verejnom obstarávaní, ako aj efektívne a hospodárne vynaloženie finančných prostriedkov verejného obstarávateľa na predmet zákazky.

**Prílohy:**

Príloha č. 1: Opis predmetu zákazky\_ PTK\_ Obstaranie kancelárskeho nábytku\_ objekt Vazovova

Príloha č. 2: Výkaz výmer\_ PTK\_ Obstaranie kancelárskeho nábytku\_ objekt Vazovova

Príloha č. 3: Technická špecifikácia predmetu zákazky\_ PTK\_ Obstaranie kancelárskeho nábytku: objekt Vazovova

Príloha č. 4: Otázky\_PTK\_ Obstaranie kancelárskeho nábytku\_ objekt Vazovova

V Bratislave, dňa 26.10.2023